Mielőtt azonban választ kaphatnék, valaki megragadja a vállamat és elhúz tőle. Megvillan a tekintetem, de látván, hogy csak a tündér az, leengedem a védelmem - egy egészen kicsit csupán. Egészen másfajta pajzsokkal vértezem fel magam vele szemben. Kezdetnek például elszigetelem Bontól azáltal, hogy a pultra támaszkodom mellette, és a derekánál fogva közelebb vonom magamhoz a nőt. A hátránya, hogy háttal kell fordulnom a nephilim harcosnak, és fogalmam sincs róla, miket művelhet a hátam mögött.